Иван Ситар

**Ива́н Си́тар** (30.&nbsp;юнія 1940, Кайданово, Мадярськоє корольство) є русинськый поет, товмач, педаґоґ, общественный діяч. Заслуженый учитель Украйины (2011), бывшый школськый директор, методик Ужгородського варошського тай Закарпатського обласного управліня школованя, автор методичных книг про учителюв.

## Жывотопис
Родив ся Иван Ситар 30.&nbsp;юнія 1940.&nbsp;року у файті чехословацького урядовника Митра Ситара у селі Кайданово коло Мункача при Мадярському корольстві. Хрестили го у греко-католицькуй церькві. Уд 1947.&nbsp;до 1957.&nbsp;рока ся учив у ошколі у Ракошині. У 1962.&nbsp;рокови кунчив фізико-математичный факултет Ужгородського державного (теперь націоналного) університета тай раз 4&nbsp;рокы робив асистентом на кафедрі в університеті, пак учительом фізикы уєдно из жонов (котра тоже выкладала фізику), а у 1965.&nbsp;рокови зачав выкладати математику.

Быв єдиным делеґатом уд Ужгорода на послідньому вчительському зїздови у Совєтському союзі у Москві.

Быв директором у дакулкох ужгородськых ошколах, членом робочої ґрупы Міністерства ошколованя Украйины.

У 2011.&nbsp;рокови быв нагороженый указом Віктора Януковича, товдышнього президента Украйины, титулом *„Заслужений вчитель України“*.

## Творьба
Иван Ситар&nbsp;— автор учительськых методичных учебникув, академічных публікацій у журналах на математичну тематику, а щи фіґлярної поезії по русинськы тай товмачень знамых заграничных тай украйинськых поетув.

Активно участвовати у русинському кываню тай писати творы по русинськы зачав по розпаду СССР; подля слув самого Ситара, „пуднимати вопрос русинства“ у совєтськый час было „опасно про жывот“. Ищи єдным фактором, котрый Ситар называт іншпіраційов на писаня у русинському языкови, став його цімбор, русинськый поет Иван Петровцій, котрый му пораз помагав у поетичному ділі.

У 2010.&nbsp;рокови удав зберьку-триптих *„Товмацтва. Руданки. Стихи“*, у котру зайшли як потовмачені Ситаром по русинськы гумористичні творы Степана Руданського, так и його власні творы у стилі Руданського.

Ситар щи до 2010.&nbsp;року публіковав свої товмаченя творув російського поета Сєрґея Єсєніна, айбо лиш у 2015.&nbsp;році удав їх у зберьці *„Русинська Єсения“*. 

У 2017.&nbsp;році на просьбу Михаила Алмашія потовмачив по русинськы ліричну драму Василя Густія *„Зоря Біловежі“*; нараз по выпускови Петро Мікула, бывшый бірув села Біловежа Бардейовського окреса на Словаках, купив половину тиража тай закликав Ситара на місный фестиваль Духновича и Павловича.

У 2019.&nbsp;рокови выпустив зберьку русинськых товмачень творув украйинського поета Тараса Шевченка, котрого называт свойим облюбленым писательом.

## Бібліоґрафія

### Ориґіналні творы

* 
* 
* 

### Товмаченя

* 
* 
* 
* 

### Методичні матеріалы

* 

## Личный жывот
Иван Ситар має из жонов Ізабелов доньку.

За свого утця Митра споминав, ож тот быв „твердый русин“ тай зато трафляв у біды з мадярами, быв пуд мадярськым арештом уд 1939.&nbsp;до 1944.&nbsp;року из заказом ходити до церькви, слухати радіо вадь збирати у себе у хыжи булше ги 3&nbsp;люди (хоть у рокови&nbsp;1938, такой подля слув И.&nbsp;Ситара, мадярська власть учинила утця му біровом Кайданова); при Совєтському союзі быв переслідованый НКВД.

## Референції


Катеґорія:Русиньскы писателї